CELEX: 31982R2659
Language: el
Date: 1982-10-04 00:00:00
Title: Κανονισμός (EOK) αριθ. 2659/82 τής Επιτροπής τής 4ης Οκτωβρίου 1982 περί τροποποιήσεως τού κανονισμού (EOK) αριθ. 2192/82 περί τών λεπτομερειών εφαρμογής τών ειδικών μέτρων γιά τά πίσα, τά κουκιά καί τά φούλια

Avis juridique important

|

31982R2659

Κανονισμός (EOK) αριθ. 2659/82 τής Επιτροπής τής 4ης Οκτωβρίου 1982 περί τροποποιήσεως τού κανονισμού (EOK) αριθ. 2192/82 περί τών λεπτομερειών εφαρμογής τών ειδικών μέτρων γιά τά πίσα, τά κουκιά καί τά φούλια  

Επίσημη Εφημερίδα αριθ. L 282 της 05/10/1982 σ. 0005 - 0005

***** ΚΑΝΟΝΙΣΜΟΣ (ΕΟΚ) αριθ. 2659/82 ΤΗΣ ΕΠΙΤΡΟΠΗΣ  της 4ης Οκτωβρίου 1982  περί τροποποιήσεως του κανονισμού (ΕΟΚ) αριθ. 2192/82 περί των λεπτομερειών εφαρμογής των ειδικών μέτρων για τα πίσα, τα κουκιά και τα φούλια  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982 περί ειδικών μέτρων για τα πίσα, τα κουκιά και τα φούλια (1), και ιδίως το άρθρο 3 παράγραφος 7,  Εκτιμώντας:  ότι το άρθρο 29 του κανονισμού (ΕΟΚ) αριθ. 2192/82 της Επιτροπής (2) προβλέπει ότι τα πίσα, τα κουκιά και τα φούλια που περιέχουν περισσότερο από 5 % φλοιούς και αποφλοιωμένους κόκκους, έστω και σε κομμάτια, δεν γίνονται δεκτά για ενίσχυση·  ότι η αποκτηθείσα πείρα έδειξε ότι το ποσοστό 5 % είναι πολύ χαμηλό για να ανταποκριθεί στις πραγματικές ανάγκες· ότι είναι, κατά συνέπεια, σκόπιμο να αυξηθεί αναδρομικά το ποσοστό αυτό σε 10 %, και να προβλεφθεί συγχρόνως η δυνατότητα χορηγήσεως για τους κόκκους, έστω και σε κομμάτια, οι οποίοι υπερβαίνουν το ποσοστό αυτό, μειωμένης ενισχύσεως·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Αποξηραμένων Ζωοτροφών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η παράγραφος 1 του άρθρου 29 του κανονισμού (ΕΟΚ) αριθ. 2192/82 αντικαθίσταται από το εξής κείμενο:  «1. Η ενίσχυση χορηγείται μόνο για τα πίσα, τα κουκιά και τα φούλια, καλής, νόμιμης και εμπορεύσιμης ποιότητας.  Η ενίσχυση πληρώνεται για ένα προϊόν το ελεγχόμενο βάρος του οποίου προσαρμόζεται σύμφωνα με τη μέθοδο που περιλαμβάνεται στο παράρτημα.  Εντούτοις, για τα προϊόντα που χρησιμοποιούνται για ζωοτροφή και περιέχουν περισσότερο από 10 % φλοιούς ή αποφλοιωμένους κόκκους, έστω και σε κομμάτια, η ενίσχυση πληρώνεται για βάρος το οποίο είναι ίσο προς το βάρος το οποίο προκύπτει από τη μέθοδο που περιλαμβάνεται στο παράρτημα, μειωμένη κατά το ποσοστό που υπερβαίνει το 10 %.»  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από 1ης Αυγούστου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 4 Οκτωβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 162 της 12. 6. 1982, σ. 28.  (2) ΕΕ αριθ. L 233 της 7. 8. 1982, σ. 5.